Звтархошна Седас жоп ца делча а х1умма а ца хетара. Атаг1ой оьгазбоьлхура шайна кхачам боллуш дерриге а ца дийцича. Цу т1е шайга дуьйцучун маь1на ца хаьара царна. Т1аккха х1ора дош юх-юха шен маь1на а довзуьйтуш дийца дезара царна. Седина нохчийн мотт сиха 1емара, кхарна оьрсийн маттал. Доцца аьлча, дерригенах х1инцца йоьлла. Халонаш лан а 1емина, марзошна а х1ара езаелла яьллера. Ткъа х1инца дерриг духуш дара. Селхана чуеанчу мардевешин зудчо цхьа генара дийцинчу къамело г1еххьачул ойлане яьккхина а яра Седа. Цкъа а, цхьаммо а ца хиттина х1уманаш дара цунна хаа луурш. Йоккхачу стага 1апас хоьттура